Vas vir R7 miljoen se perlemoen | Netwerk24
Die mans, onderskeidelik 38 en 52 jaar, is Dinsdag in 'n gesamentlike operasie tussen die Valke en die departement van landbou, bosbou en visserye op die N1-snelweg naby Colesberg in hegtenis geneem.
Nomthandazo Mnisi, woordvoerder van die Valke, sê hulle het die twee mans se vragmotor onderskep en ná 'n deeglike ondersoek op 43 dose droë perlemoen afgekom wat sowat 860 kg weeg met 'n waarde van R7 miljoen.